NaiveNeuron/SloPal huggingface dataset:
Miškov, Juraj, minister hospodárstva SR (2011-03-24):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, predkladám vám do druhého čítania návrh zákona o zrušení zákona č. 140/2010 Z. z. o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny, ktorý vypracovalo ministerstvo hospodárstva v súlade s Programovým vyhlásením vlády Slovenskej republiky a ktorým sa vláda zaviazala zrušiť tie právne normy, ktoré majú snahu nesystémovo regulovať trhové prostredie, a tak ovplyvňovať výsledok dobrovoľných dohôd. Cieľom zákona č. 140/2010 Z. z. bola snaha dosiahnuť vyváženie obchodných vzťahov medzi odberateľom a dodávateľom tovaru, ktorým sú potraviny, a tak odstrániť diskriminačný prístup a neprimerané obchodné praktiky v týchto vzťahoch. Očakávaný cieľ však predmetný zákon nenaplnil z dôvodu širokej dispozitívnosti v normatívnej úprave obchodných záväzkových vzťahov v Obchodnom zákonníku a právnych úkonov v obchodnom záväzkovom práve vôbec. Na základe faktu, že jedným z nosných princípov normatívnej právnej úpravy obchodných záväzkových vzťahov je aj princíp zmluvnej slobody, ktorý sa opiera o všeobecnú zásadu, že súkromnoprávne subjekty majú oprávnenie samostatne rozhodovať o svojom právnom postavení, sa predmetný zákon javí ako neefektívny. I keď pre okruh obchodných záväzkových vzťahov je sloboda v určení obsahu zmluvy daná, platia isté zákonné obmedzenia, ktorá neumožňujú, aby dohodnutý obsah zmluvy bol v zmysle ustanovenia § 39 Občianskeho zákonníka nedovolený, najmä ak by obsahom záväzku malo byť zakázané plnenie alebo ak by obsah zmluvy bol v rozpore so zásadami poctivého obchodného styku podľa § 265 Obchodného zákonníka. Na základe uvedených faktov ministerstvo hospodárstva predkladá návrh na zrušenie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny. Vážený pán predseda, vážené panie poslankyne, vážení páni poslanci, dovoľujem si vás požiadať o schválenie predloženého návrhu. Ďakujem za pozornosť.
Hrnčiar, Andrej, podpredseda NR SR (2016-09-14):
Vyhlasujem všeobecnú rozpravu za skončenú. (Reakcia z pléna.) Aha. Teda s reakciami na faktické poznámky pán poslanec Mihál.
Pčolinský, Peter, podpredseda NR SR (2023-02-03):
S ďalšou faktickou pani poslankyňa Vorobeľová (Vorobelová, pozn. red.).
Poliačik, Martin, poslanec NR SR (2012-10-26):
Ďakujem, pán podpredseda. No, súčasný autorský zákon, ako ho máme, v mnohých veciach vôbec neráta s tým, že také niečo ako internet existuje. A dostávame sa do naozaj absurdných situácií, keď napríklad programátor, ktorý naprogramuje nejaký prídavný modul ku Firefoxu alebo inému bežne používanému programu, nemôže sprístupniť toto svoje dielo, ten programátorský kúsok ostatným užívateľom toho programu, pretože podľa slovenského autorského zákona, jednoducho by s každým jedným užívateľom toho programu musel uzavrieť samostatnú zmluvu. To je čistý nonsens. Tak isto na ministerstve školstva už druhý rok sa čaká na spustenie programu, vďaka ktorému by bolo možné, aby jednotliví učitelia nahrávali svoje prednášky alebo prípravy na hodiny a zdieľali ich s inými učiteľmi. Významne by to pomohlo po školskej reforme pána Mikolaja tým učiteľov, ktorí ešte stále musia učiť na školách bez reformných učebníc, že by mohli čerpať aspoň z materiálov, ktoré používajú iní učitelia. Vďaka tomu, že toto, čo navrhujeme v našom pozmeňujúcom návrhu, nie je stále v autorskom zákone, to podľa slovenskej legislatívy nie je možné. Lebo opäť každý takýto učiteľ by musel uzavrieť samostatnú zmluvu o svojom vlastnom diele s každým jedným používateľom toho jeho kúsku, ktorý by na ten program pridal. Preto naozaj apelujem, podporte tento pozmeňujúci návrh. V zásade mnohé veci, ktoré sú v ňom napísané, už tak či tak v prostredí internetu fungujú, ale nie sú jednoducho kryté našim autorským zákonom. A jediné, čo ním dosiahneme, že sa zaradíme aspoň čiastočne na úroveň autorského práva k svetu 21. storočia, ktoré akceptuje niečo také ako internet. Ďakujem.
Pleštinská, Zita, poslankyňa NR SR (2022-05-05):
Veľmi pekne ďakujem, pán minister, za odpoveď, aj keď je negatívna. Vieme, že cesta I. triedy I/68 spája Mníšek nad Popradom a mesto Prešov a tvorí tak hlavný komunikačný koridor severnej časti prešovského samosprávneho kraja. Je tiež súčasťou cestnej siete Slovenska v smere sever – juh a plní dôležitú úlohu v rámci vnútroštátnej a medzinárodnej prepravy. Spája totiž Slovensko a Poľsko a je dopravne veľmi zaťažená. Úsekom denne prechádza okolo 10-tisíc aut. Som vďačná ministerstvu dopravy, že už dva roky sa pracuje na výstavbe obchvatu obce Plavnica v Staroľubovnianskom okrese. Sama to sledujem veľmi pozorne. Odklonením tranzitnej dopravy z obce by sa malo znížiť aj dopravné zaťaženie a zvýšiť nielen bezpečnosť motoristov, ale aj domácich obyvateľov. Tento projekt je v hodnote viac ako 34 mil. eura. Financuje ho Slovenská správa ciest z nenávratného finančného príspevku z Operačného programu integrovaná infraštruktúra. No predpokladaný termín ukončenia prác je naplánovaný na rok 2023 a verím, že ho, pán minister, spolu otvoríme. Ale aj napriek tomu veľká prosba, že aspoň tie havarijné úseky tohto úseku I/68 cesty Plavnica, Hromoš, Plaveč, Ľubotín by bolo nutné opraviť, pretože skutočne tá cesta je tam veľmi problematická. Chodí tam veľa turistov či na Ľubovniansky hrad, Plavecký hrad, takže aspoň taká prosba, že tie havarijné úseky a vlastne tie priehlbiny, ktoré sú v rámci tohto úseku, či by sa nedali opraviť a potom, samozrejme, uvidíme po ukončení obchvatu Plavnice, že či sa nenájdu finančné prostriedky aj na realizáciu tohto úseku. Ďakujem pekne.
Kollár, Boris, predseda NR SR (2023-03-14):
Prosím, prezentujme sa a hlasujeme. (Hlasovanie.) Prítomných 137 poslancov, za 81, proti 21, 35 sa zdržalo. Uvedený návrh sme schválili.
Laššáková, Jana, podpredsedníčka NR SR (2013-02-12):
Na vystúpenie pána poslanca je jedna faktická poznámka. Pán poslanec Érsek, nech sa páči. Končím možnosť prihlásiť sa s faktickými poznámkami.
Halgašová, Jarmila, poslankyňa NR SR (2022-06-16):
Pán predseda, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2015-03-13):
Ďakujem pekne. Pán spravodajca necíti potrebu. Ďakujem pekne. Prerušujem rokovanie o tomto bode programu. Teraz bude nasledovať prvé čítanie o návrhu výboru pre pôdohospodárstvo a životné prostredie na vydanie zákona, ktorým sa dopĺňa zákon č. 281/1997 Z. z. o vojenských obvodoch a zákon, ktorým sa mení zákon č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov. Tento návrh má označenie 1400 a rozhodnutie na prekovanie vo výboroch je pod číslom 1409. Teraz dávam slovo pani poslankyni Magde Košútovej, aby uviedla návrh zákona. (Rokovanie o návrhu Výboru Národnej rady Slovenskej republiky pre pôdohospodárstvo a životné prostredie na vydanie zákona, ktorým sa dopĺňa zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov , tlač 1400.)
Šeliga, Juraj, podpredseda NR SR (2020-10-20):
Pán poslanec, aj jedenásť. Desať a jedenásť, hlasujeme.
Tomanová, Viera, poslankyňa NR SR (2012-07-02):
Prosím? Ale ja rozprávam k téme. (Prerušenie vystúpenia predsedajúcou.)
Rafaj, Rafael, poslanec NR SR (2010-11-03):
Ja sa pokúsim odpovedať na otázku, ktorú pani poslankyňa položila, a myslím si, že v závere dôvodovej správy by malo byť správnejšie uvedené, že návrh nie je v súlade s Ústavou Slovenskej republiky, ale je plne v súlade s antislovenským programom ministrany OKS. To by bolo asi najtransparentnejšie a najférovejšie. Pričom pani poslankyňa veľmi správne zasadila problematiku do kontextu geopolitického priestoru a vzťahov napríklad aj s naším južným susedom, ktorý vyvíja opäť exteritoriálne aktivity a šíri identitu k maďarstvu, ak tak môžem povedať, aj na občanov Slovenskej republiky, o tom hovorili už viacerí. Takže po tých diskusiách by som, dámy a kolegovia, ktorí tu ešte zostali, dal taký návrh, pridajte sa viacerí, navrhujem, aby sme poslali prihlášku do Guinessovej knihy rekordov, že Národná rada Slovenskej republiky je najprotištátnejší parlament sveta. Určite by sme vyhrali.
Baláž, Radovan, poslanec NR SR (2018-11-29):
Ďakujem pekne za slovo, pán predseda. Navrhujem v mene troch poslaneckých klubov presunúť bod č. 19, a to je zákon o osobitnom odvode, na koniec aktuálnej schôdze. Ďakujem pekne.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 138 prítomných, 79 za návrh, 7 proti, 51 sa zdržalo, 1 nehlasoval. Národná rada Slovenskej republiky vládny návrh zákona schválila. Poprosím teraz pána poslanca Dostála, aby z poverenia výboru pre ľudské práva predložil Národnej rade návrhy hlasovaní k prerokovávanému vládnemu návrhu zákona o poskytovaní dotácií v pôsobnosti Úradu vlády Slovenskej republiky. Pán poslanec. (Hlasovanie o vládnom návrhu zákona o poskytovaní dotácií v pôsobnosti Úradu vlády Slovenskej republiky , tlač 105.)
Grendel, Gábor, podpredseda NR SR (2021-09-22):
Pán poslanec Pročko.
Šebej, František, poslanec NR SR (2011-10-11):
Ďakujem pekne. Zvolávam zahraničný výbor na 13.30 hod. do miestnosti č. 76.
Hrnčiar, Andrej, podpredseda NR SR (2017-02-01):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 344. Návrh na jeho pridelenie na prerokovanie výborom je v rozhodnutí č. 359. Prosím ministra životného prostredia Slovenskej republiky Lászlóa Sólymosa, aby vládny návrh zákona uviedol.
Tóth, Tibor, poslanec NR SR (2011-09-14):
Teraz dajte hlasovať o bodoch 1 a 2 zo spoločnej správy s odporúčaním gestorského výboru neschváliť.
Zmajkovičová, Renáta, podpredsedníčka NR SR (2014-06-04):
Ďakujem, pán minister. Dávam slovo spoločnému spravodajcovi z výboru pre sociálne veci poslancovi Viliamovi Jasaňovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Žiga, Peter, podpredseda NR SR (2023-12-13):
Pani poslankyňa, reagujete na, do rozpravy, hej? V rámci rozpravy, čo vystupoval pán Krajčí, hej?
Ledecký, Vladimír, poslanec NR SR (2023-06-15):
Týmto sme hlasovali o všetkých pozmeňujúcich návrhoch. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Hrušovský, Pavol, podpredseda NR SR (2011-10-11):
Pán poslanec Droba a Fořt, končím možnosť ďalších prihlášok s faktickými poznámkami. Nech sa páči, pán poslanec Droba.
P. Hrušovský, podpredseda NR SR: (2001-09-20):
(Hlasovanie.) Prítomných 133, za návrh 124, proti 3, zdržalo sa 6. Bod 81 zo spoločnej správy sme schválili.
Pellegrini, Peter, podpredseda NR SR (2020-09-22):
S reakciou na faktické, pán poslanec Blaha, nech sa páči.
Laššáková Jana, podpredsedníčka NR SR (2013-09-24):
Prosím, prezentujme sa a hlasujeme. (Hlasovanie.) Prítomných 139 poslancov, za návrh hlasovalo 51, proti bolo 69, zdržalo sa 18 poslancov, 1 poslanec nehlasoval. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz prosím spravodajcu, ktorého určil navrhnutý gestorský ústavnoprávny výbor, pána poslanca Martina Poliačika, aby uviedol hlasovanie v prvom čítaní o návrhu poslanca Branislava Škripeka na vydanie zákona, ktorým sa mení a dopĺňa zákon č. 36/2005 Z. z. o rodine, tlač 632. Nech sa páči, pán spravodajca. (Hlasovanie o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 632.)
Blaha, Ľuboš, poslanec NR SR (2023-12-05):
Pán Sulík, kam utekáte? Vy ste prehajdákali stoš.. 630-tisíc eur podľa Najvyššieho kontrolného úradu a vy tu teraz rozprávate o šetrení v štátnom rozpočte našej vlády? Je to úplne absurdné! Ešte raz, 630-tisíc eur by mal po správnosti zaplatiť pán Sulík, asi by mal predať ranč v Austrálii a zaplatiť slovenským daňovým poplatníkom, lebo ich prehajdákal. Domrvil, čo sa dalo, a teraz sa tu vyhovára ako malý chlapec, dokonca hovorí, že to bol veľký úspech jeho Expo v Dubaji. Papalášske výlety pre kamarátov, pre rôznych geissenovcov, pre Bittó Cigánikovú, pre dokonca vlastnú dcéru si urobil papalášsky výlet a spravil z nej odborníčku na energetické právo a potom ju akože náhodne stretol v lietadle, že ahoj, dcérenka, čo ty tu robíš ? Takto to robil Sulík počas svojho vládnutia. A dneska hovorí o šetrení. On nakúpil alkohol za vyše 100-tisíc, to je pomaly jeden liter na účastníka Expa, to sa nedá vypiť. Ja by som sa pýtal, kde ten alkohol je. Áno, Sulík vypil bar. Ale to by bol opitý ešte dneska, keby ho vypil sám s pani Cigánikovou. Takže som presvedčený, že tu došlo k sprenevere, k trestnému činu, a verím, že sa týmto budú zaoberať ešte aj orgány činné v trestnom konaní. V ubytovaní, tam prehajdákali 164-tisíc. A pán Sulík teraz povie, že chybička se vloudila, účtovná chybička, on to dáva na Fantozziho, Maléry pána účtovníka. On tu prehajdákal 630-tisíc a on sa hrá na Fantozziho. Veď to je úplne absurdné! Ja som presvedčený, že toto musí byť len prvý krok, táto schôdza. Áno, vyzveme pána Sulíka, aby zaplatil tieto obrovské peniaze, ale tu by mala v prvom rade konať NAKA. Ďakujem pekne. (Potlesk.)
K. Tóthová, poslankyňa: (2002-04-04):
Pán predkladajúci, uvedomujete si, že premlčanie niektorých trestných majetkových činov je 10 rokov. To je len taká poznámka. Ďalej by som chcela od vás, aby ste odpovedali, aké opatrenia ste urobili vo veci výroku Ústavného súdu, ktorý vyriekol neústavnosť niektorých ustanovení týkajúcich sa vášho fondu, áno. Nebudem to vzhľadom na krátkosť času tuto rozvádzať, pretože vašou povinnosťou je zjednať nápravu. Ja by som chcela počuť, ktoré opatrenia ste urobili. A po tretie, ja sa pripájam k návrhu pani poslankyne Muškovej, že túto správu nemožno podporiť, pretože nebol časový sled zadržaný a myslím, že to nie je prvýkrát, stalo sa to notorickou akousi charakteristickou črtou predkladania týchto správ. Myslím, že nemusím uvádzať, že v minulosti v ktorých rokoch sa to tiež stalo, že neboli tieto správy načas predložené aj do vlády a že vláda rokovala potom ex post o týchto správach. Ďakujem za pozornosť.
Danko, Andrej, podpredseda NR SR (2024-09-25):
Pán poslanec Mikloško.
Tabák, Romana, poslankyňa NR SR (2020-07-24):
Ďakujem za slovo, pán predsedajúci. Príjemné dobré ráno, vážené poslankyne, vážené poslanci a tiež ctený minister. Vzhľadom k tomu, že je skoro pol štvrtej ráno, svoje vystúpenie skrátim. Ako najmladšia poslankyňa a prvá tenistka v parlamente musím uznať, že snaha o vyvodenie politickej zodpovednosti voči premiérovi je namieste. Najvyšší predstavitelia tejto krajiny by mali byť vzorom pre ostatných obyvateľov. Je správne (ruch v sále a zaznievanie gongu), že máme dnes možnosť rozhodnúť o jeho osude. (Neutíchajúci ruch v sále a zaznievanie gongu.) Nechcem nijakým spôsobom ospravedlňovať ani spochybňovať fakt, že jeho diplomová práca nie je v poriadku. Na druhej strane chcem povedať, že si ho vážim nie pre jeho vysokoškolský titul, ale preto, aký je a čo v súčasnosti robí pre Slovensko. Dostal silný mandát. Ani nie pred piatimi mesiacmi. Vo voľbách získal sám cez 400-tisíc preferenčných hlasov a nebolo to na základe jeho vysokoškolského vzdelania. Ak by sme dnes oňho ako premiéra prišli, jednou z alternatív sú aj predčasné parlamentné voľby a opätovný návrat strany, ktorá tu vládla 12 rokov a má na pleciach vyše dvesto káuz. Slovensko čakajú dôležité časy, kde musí byť pripravené na čerpanie eurofondov v oveľa väčšom objeme, ako to bolo doposiaľ. Za predchádzajúcej vlády sa naša krajina prepadla na predposledné miesto v efektivite čerpania eurofondov v rámci celej Európskej únie. Na predposledné miesto. Viem, že takúto alternatívu pre náš štát nechcem. Ako bývalú tenistku ma tréneri učili bojovať až do poslednej lopty. Náš súper dnes možno vyhral nejaký ten game-dva, avšak hrá sa do poslednej loptičky a ja pevne verím, že tento súboj vyhráme. A preto Igora Matoviča vo funkcii podržím a som presvedčená, že tento deň, toto ráno našu koalíciu ešte viac zjednotí. Ďakujem.
Herák, Ján, poslanec NR SR (2021-05-12):
Ďakujem pekne. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený tlačou 509. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 522 z 19. apríla 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 11. júna 2021 a v gestorskom výbore do 14. júna 2021. Prosím, pán predsedajúci, otvorte všeobecnú rozpravu.
Blaha, Ľuboš, podpredseda NR SR (2023-12-13):
Pán poslanec, venujte sa téme, ktorú máte komentovať, a nie môjmu predsedaniu. Ďakujem pekne.
Blanár, Juraj, minister zahraničných vecí a európskych záležitostí SR (2024-04-16):
Ďakujem. Vážený pán predsedajúci, vážené pani poslankyne, páni poslanci, chcem v prvom rade poďakovať za odsúhlasenie skráteného legislatívneho konania a pristupujeme teraz k prvému čítaniu. Vláda Slovenskej republiky na svojom zasadnutí 11. apríla tohto roku schválila tento návrh zákona 564/2004 o rozpočtovom určení výnosu dane z príjmov územnej samosprávy a o zmene a doplnení niektorých zákonov v znení neskorších predpisov, tak ako je to uvedené aj v parlamentnej tlači. Cieľom návrhu zákona je poskytnúť samosprávam dopredu vyplatenie v tomto roku 2024 finančné prostriedky vo výške 157,7 milióna eur, ktoré budú určené tak obciam a mestám, ako aj vyšším územným celkom vo výške 67,6 milióna eur. Celé toto má slúžiť na to, aby sa stabilizovala samospráva po tom, ako sa uplatnili daňové bonusy, ktoré sú zvýšené až na 140 eur. Vážené panie poslankyne, vážený pán, vážení páni poslanci, vážený pán predsedajúci, chcel by som vás poprosiť o schválenie tohto návrhu zákona v prvom čítaní. Toľko na úvod. Ďakujem.
Sulík, Richard, predseda NR SR (2010-09-10):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Spoločný spravodajca? Tiež nie. Prerušujem rokovanie o tomto bode programu. Pristúpime k hlasovaniu. Vážené panie poslankyne, vážení páni poslanci, pokračujeme v prerušenom rokovaní hlasovaním v druhom čítaní o vládnom návrhu zákona o špecifických štátnych zárukách a o zmene a doplnení niektorých zákonov, ktorý prerokovávame v skrátenom legislatívnom konaní, tlač 80. Spoločným spravodajcom je predseda výboru pre financie a rozpočet, poslanec Jozef Kollár. Prosím ho, aby uvádzal hlasovanie. (Hlasovanie o vládnom návrhu zákona o špecifických štátnych zárukách a o zmene a doplnení niektorých zákonov , tlač 80.)
Budaj, Ján, poslanec NR SR (2020-02-20):
Pani Cigániková bola veľmi obsažná. Ja by som k tomu dodal iba jeden zo štatistiky vyčíslený fakt. Predstavte si, naozaj v tom roku 2012, kedy SMER išiel do vlády sám, získal teda obrovskú podporu práve v týchto vekových ročníkoch starších ľudí. Prvýkrát po novembri bola vláda jednej strany a naozaj si mohla robiť, čo chcela. Keby bola zaviedla to, čo sľubovala, tak by tí ľudia sa boli dočkali toho, kvôli čomu ich volili. Ale roky bežali, každý rok zomrelo okolo 50-, medzi 50- a 55-tisíc dôchodcov. Dodnes odišlo z tohto sveta 440-tisíc občanov Slovenskej republiky v dôchodkovom veku, ktorým ste tento sľúbený 13. dôchodok nedali. Preto je to naozaj veľmi spozdilé nielen, nielen preto, že toto klamanie penzistov trvá skoro dekádu, ale, samozrejme, aj preto, že prichádza vo vyvrcholení volebnej kampane a je prejavom cynizmu, a nie princípu solidarity.
Petrák, Ľubomír, poslanec NR SR (2015-10-21):
Ďakujem pekne za slovo. Pán poslanec Abrhan, no zjavne nechceš poznať pravdu, ktorá je v školstve, keď si sa pýtal, že ako môže minister školstva po štyroch rokoch vládnutia strany SMER, ktorá je sama vo vláde, pomenovávať problémy, ktoré sú. Jako problémom školstva, a to je aj vlád, ktorých ste vy boli účastní, vy ako KDH, kde ich problémom bolo to, že sa nepomenovali všetky problémy, ktoré boli v školstve, a o problémoch v školstve sa nikdy tak nehovorilo ako za tejto vlády Roberta Fica, kedy bola prerokovávaná správa o stave školstva, kde všetky politické strany vrátane tej vašej povedali, že toto je najobjektívnejšie zrkadlo, ktoré sa školstvu poskytlo za posledných dvadsať rokov. Ako ak chceme byť korektní, tak musíš priznať aj tieto fakty. Ak sa oháňaš faktami, že sme nedodržali svoj záväzok, pokiaľ ide o platy učiteľov, áno, nás mrzí, že sa nám nepodarilo dotiahnuť platy učiteľov tak, ako sme sa predsavzali, ale zase na druhej strane nikto nemôže poprieť, že najvyššie zvyšovanie bolo za druhej Ficovej vlády v tomto období. Každý rok išli platy učiteľov hore, idú aj v roku 2016. A ak sme hovorili o tom, že je potrebné dostať plat učiteľa nad priemerný plat v národnom hospodárstve, objektívne musíš uznať, že dnes podľa makročísiel, ktoré sú zo Štatistického úradu, je priemerný plat učiteľa v regionálnom školstve nad priemerným platom v národnom hospodárstve. A náš cieľ, ku ktorému sme sa prihlásili, že musí byť nad priemerným platom vysokoškolsky vzdelaného zamestnanca v národnom hospodárstve, na tomto cieli pracujeme a určite sa k nemu hlásime.
Paška, Pavol, predseda NR SR (2013-09-05):
Dámy a páni, budeme pokračovať v prerušenej rozprave, pána ministra tu máme, ešte poprosím pána spravodajcu. Máme aj pani spravodajkyňu. Dávam teraz možnosť, to sú procedurálne návrhy? Pán predseda Mamojka? Je tu? Nie je procedurálny, čiže dávam teraz možnosť prihlásiť sa do rozpravy ústne. Traja poslanci, pani poslankyňa Nicholsonová, prosím? (Reakcia z pléna.) Je tu pán poslanec Mamojka? (Reakcia z pléna.) Takže poprosím pána poslanca Mamojku dať preč, on asi stlačil tlačítko ešte pred mojou výzvou na prihlásenie. Takže dvaja, pani poslankyňa Nicholsonová a pán poslanec Mihál. Končím možnosť sa prihlásiť. Pani poslankyňa, nech sa páči.
Huba, Mikuláš, poslanec NR SR (2014-02-11):
Ďakujem pekne za slovo aj za vystúpenie pani profesorky, ktorá nám poskytla vlastne taký dosiaľ, myslím, bezprecedentný prehľad o situácii v oblasti rozvojovej pomoci. My sme pred niečo vyše rokom organizovali na pôde Národnej rady pomerne kvalitne zastúpený odborný seminár na podobnú tému, kde vystúpila s podobne zásadným príspevkom, aj keď trošku inak zameraným takisto pani poslankyňa Horváthová. A dovolím si zhrnúť pár odporúčaní, ktoré z toho seminára vzišli. Pretože veľká väčšina z vás tam nebola, snáď vás to bude zaujímať: Do roku 2015 musíme podstatne zvýšiť podiel HDP, ktorý Slovenská republika poskytuje na rozvojovú pomoc, ak máme dodržať svoj medzinárodný záväzok. Žiaduce je meniť štruktúru poskytovanej rozvojovej pomoci v prospech bilaterálnej pomoci nízkopríjmovým krajinám. Snažiť sa o to, aby sa stratégia rozvojovej pomoci postupne nahrádzala stratégiou rozvojovej spolupráce. Nezamieňať si rozvojovú pomoc, resp. spoluprácu, s predvstupovou, čo je napríklad prípad Srbska. Pri optimalizácii počtu a štruktúry prioritných krajín prihliadať okrem iného na to, kde sa Slovensko už dlhšie angažuje, a okamžité ukončenie pomoci by mohlo ohroziť realizované projekty (napr. už spomínaná Etiópia). Hľadať dostupné formy pomoci, resp. spolupráce, kedy aj dobročinnosť nie práve solventných jednotlivcov môže reálne a adresne pomôcť odkázaných ľuďom v rozvojových krajinách. Hľadať dôveryhodných partnerov na strane príjemcov pomoci, ktorí sú najlepšou zárukou toho, že pomoc sa dostane naozaj tým, ktorým je určená. Ďakujem za pozornosť.
Grendel, Gábor, podpredseda NR SR (2022-09-21):
Asi si to vydiskutujete potom individuálne s kolegami. Tak vyhlasujem rozpravu za skončenú. Želá si záverečné slovo pán navrhovateľ? Nie. Pán spravodajca? Tak isto nie. Prerušujem rokovanie o tomto bode programu. Ďalším bodom je prvé čítanie o návrhu poslancov Milana Vetráka a Petra Libu na vydanie zákona, ktorým sa mení a dopĺňa zákon č. 50/1976 o územnom plánovaní a stavebnom poriadku, stavebný zákon, v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 1186, návrh na jeho pridelenie na prerokovanie výborom je v rozhodnutí č. 1234. Dávam slovo pánovi poslancovi Milanovi Vetrákovi, aby návrh zákona uviedol. [Rokovanie o návrhu poslancov Národnej rady Slovenskej republiky Milana Vetráka a Petra Libu na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 1186.]
Kužma, Štefan, poslanec NR SR (2010-12-01):
Ďakujem veľmi pekne, pán predseda. Pán kolega Ondruš, veľmi ste sa tu oháňali slovom zločin. Zločiny, prosím vás, ak sa tu páchajú zločiny, alebo ak niekto pácha zločiny a vy o tom viete, pán kolega Ondruš, prosím vás, ihneď bežte s tým na prokuratúru, lebo zločin je trestná vec v tejto krajine. Ak také niečo nemáte a nemáte čo podať, tak prosím vás, miernite sa, chovajte sa slušne a nepoužívajte slovník politikov komunistických zo stalinskej éry. Vtedy to bolo veľmi obľúbené takto hovoriť v demokratických parlamentoch. Pán kolega, nazvali ste podvodom alebo podvodníkmi tých, ktorí poslanci v spolupráci s ministerstvom robia pozmeňovacie návrhy, myslím si, nie sú tu pani kolegyňa Tomanová a Vaľová, mali by ste utekať rýchlo sa ísť za nimi ospravedlniť sa, lebo množstvo, množstvo, desiatky pozmeňujúcich návrhov takto prednášal najprv pán kolega Madej minulé štyri roky a potom ho vystriedala pani kolegyňa Vaľová. Oceňujem, že viete byť kritický aj do vlastných radov a takéto konanie pána Madeja, Vaľovej a pani Tomanovej nazývate podvodom, ale myslím si, že nebolo to najvkusnejšie.
P. Paška, predseda NR SR: (2009-06-30):
(Hlasovanie.) 136 prítomných, 79 za, 30 proti, 26 sa zdržalo, 1 nehlasoval. (Potlesk.) Konštatujem, že sme schválili návrh novely zákona o štátnom jazyku. Poprosím teraz pána poslanca Rafaja, aby uvádzal hlasovanie v druhom čítaní o vládnom návrhu zákona o niektorých opatreniach týkajúcich sa Slovenského rozhlasu a Slovenskej televízie , je to tlač 1019.
Fecko, Martin, poslanec NR SR (2018-09-19):
Ďakujem pekne, kolegovia, za vaše reakcie, samozrejme, že preto aj kolegyňa, hovorím teraz o tom zverejňovaní zoznamu členov strany, včera to Veronika Remišová vysvetlila, že dávame dve alternatívy, buď jednu, alebo druhú, takže áno, je to možno atypické riešenie, ale dávame na výber poslancom Národnej rady a poslankyniam, aby sa rozhodli tak sme to nejako ukuli, takže dúfam, že budete mať si vybrať buď jej riešenie, alebo naše riešenie, a ide to z nášho klubu, takže ja za tým stojím. Čo sa týka krúžkov, tak tu by som povedal, že áno, my sme to dali, že prakticky je to absolútny krúžok, ktorý vyšiel naprieč, aby to proste bolo, všetky, kde vlastne sú. Ale ako som už povedal, mne by sa najviac páčilo to, aby to boli naprieč stranám, a nie iba v tej strane, ktorá prakticky funguje. Takže dávame to ako cez celý, celé spektrum, ktoré prichádzajú do... No a hentam platí percento ešte do parlamentu, áno, tam to viac-menej je. No u týchto, samozrejme, sa mohli prekrúžkovať, u nich nemá zmysel, viete ako, takže v takomto duchu sme to brali, aby to bolo dobre, takže áno, dopĺňam túto alternatívu, samozrejme, 5 % a títo, ktorí sa prekrúžkovajú. Vychádzali sme z toho nášho, však viete, ako sme sa dostávali do politiky, z posledných miest ideme stále všetci poslanci a prakticky nám tu niektorí ľudia teraz chýbajú, doslova takto vám poviem. Nám chýbajú, ktorí sa nemohli prekrúžkovať, pretože prakticky nesplnili tú literu, a čím má strana viacej, ako povedal Martin, tak tým je problém sa prekrúžkovať, že. Lebo získať 20-tisíc alebo 80-tisíc krúžkov, tak to už je rozdiel. Viete ako. Takže aj tento aspekt by som chcel zdôrazniť, ale aj napriek tomu ten absolútny krúžok, myslím, že raz v tento republike vyhrá, budeme si tu mať tých osobností viacej. Ďakujem pekne.
Drábiková, Lucia, poslankyňa NR SR (2021-10-06):
Ďakujem pekne, pán podpredseda. Ja len zareagujem na jednu jedinú vec, a to je otázka dosiahnutého vzdelania. Myslím si, že to, akým spôsobom sa dopĺňalo vzdelanie, je nám všetkým jasné. Možno si niektorí chceme zatvárať oči a možno niektorí nie. Osobne si myslím, že samotná výška dosiahnutého vzdelania nie je garantom toho, či ten človek bude naozaj tú prácu vykonávať lepšie. Osobne ako pedagóg externý na vysokej škole sv. Alžbety, ale aj pri mojom diaľkovom štúdii na katolíckej teológii som stretla mnoho úradníkov, ktorí si jednoducho potrebovali doplniť svoje vzdelanie a odškrtnúť si titul bakalár alebo magister. Iste je to motivácia, je to postup do vyššej platovej triedy alebo vôbec splnenia podmienky na danú funkciu, avšak moja otázka je, aký zmysel má takéto doplnenie vzdelania, keď mnohé tie posty naozaj skôr vyžadujú človeka, ktorý je skúsený, ktorý sa vyzná v danej problematike, a väčšina tých problematík aj tak nesúvisela so vzdelávaním, ktoré si nakoniec tí štátni úradníci robili. Čiže ja som proti tomu, aby sme formálne vyžadovali nejaké vzdelanie už len z toho titulu. Žiaľ, tak to bolo nastavené vzdelávanie na Slovensku a, žiaľ, preto tu aj máme toľko vysokých škôl. Ďakujem.
Bugár, Béla, podpredseda NR SR (2019-01-30):
Pán poslanec Gröhling, môžte reagovať.
Laššáková, Jana, podpredsedníčka NR SR (2012-05-09):
Na vystúpenie pána poslanca s faktickými poznámkami dvaja, traja páni poslanci. Končím možnosť prihlásiť sa s faktickými poznámkami. Nech sa páči, pán poslanec Kuffa.
P. Paška, predseda NR SR: (2008-05-22):
(Hlasovanie.) 79 prítomných, 77 bolo za, 2 nehlasovali. Odsúhlasili sme námietku pána poslanca Kvorku. Pán spravodajca namietal nemožnosť hlasovať o návrhoch, ktoré v zmysle zákona o rokovacom poriadku podal v rozprave, ktoré odzneli, ktoré boli predložené v písomnej podobe a uplynula lehota.
P. Hrušovský, predseda NR SR: (2003-12-04):
(Hlasovanie.) 135 prítomných, 113 za návrh, 21 sa zdržalo, 1 nehlasoval. Návrh sme schválili. Pristúpime k tretiemu čítaniu o vládnom návrhu zákona o odpadoch a o zmene a doplnení niektorých zákonov . Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Nie. Vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona ako o celku, s odporúčaním gestorského výboru so schválenými pozmeňujúcimi a doplňujúcimi návrhmi vládny návrh zákona ako celok, pán spoločný spravodajca...
Paška, Pavol, predseda NR SR (2012-10-29):
Hlasujeme o procedurálnom návrhu nepokračovať v rokovaní o návrhu. (Hlasovanie.) 131 prítomných, 33 za, 11 proti, 85 sa zdržalo, 2 nehlasovali. Tento návrh sme neschválili.
Ďuriš Nicholsonová, Lucia, podpredsedníčka NR SR (2017-03-30):
Áno, samozrejme, že to je možné, je identická, bolo to po dohode s pánom poslancom Beblavým aj s pani poslankyňou Macháčkovou, takže nemajte žiadne pochybnosti, pán minister.
Podmanický, Ján, poslanec NR SR (2015-01-28):
Pán poslanec bol predseda Slovenskej debatnej asociácie a sem-tam zrejme má nutkanie debatovať, aj keď na to nie je vhodný priestor. Ale podarilo sa mu jedno, stratil som niť, takže je spokojný pán poslanec. No, potom také vyjadrenia pána poslanca Kaníka... (Reakcia z pléna.) Áno, a tie štatistiky, ďakujem, pán poslanec. (Prerušenie vystúpenia predsedajúcou.)
Petrík, Simona, poslankyňa NR SR (2017-12-12):
Trojku?
Zmajkovičová, Renáta, podpredsedníčka NR SR (2014-07-03):
Ďakujem, pán minister. Ďalšiu otázku položil pán poslanec Jozef Mikloško ministrovi obrany Martinovi Glváčovi. Otázka znie: „Na Slovensku konštatujeme fyzickú aj morálno-vôľovú nepripravenosť mladých mužov pre život. Nie sú zvyknutí prekonávať prekážky, sebazapierať sa a denne na seba tvrdo a systematicky pracovať. Nemohlo by zavedenie 3-4 mesiacov fyzicko-brannej prípravy zlepšiť túto situáciu?“ Nech sa páči, pán minister.
Kazda, Radovan, poslanec NR SR (2021-06-30):
Ďakujem. Pán poslanec Karahuta, súhlasím v podstate s tým, čo ste hovorili, o obvyklej výške nájmu, zdá sa, aj preto som reagoval na pani riaditeľku, teda resp. položil takú otázku, že sa to zatiaľ nakoniec nejakým spôsobom neprejavilo na zvýšení príjmov fondu, čo sa týka BPEJ-éčiek, no, opakujem, BPEJ-éčky boli systém, ktorý mal sanovať nejakým spôsobom cenu pôdy, mal teda byť vstupným faktorom v tých časoch. Ale keď dnes si farmár kupuje pôdu alebo resp. chce si prenajať, tak on vie predsa aj bez BPEJ, vie si tú trhovú cenu nejakým spôsobom vygenerovať na základe dopytu a ponuky. Čiže on vie, kedy bude mať a za akých okolností nejaký výnos z tej pôdy a koľko si môže dovoliť peňazí na nájom alebo na zakúpenie. Čiže BPEJ-éčka áno, akože ona môže zostať nejakou súčasťou tej ceny, ale ten trh si to vie sám vygenerovať na základe dopytu a ponuky. Ten farmár sám si vie zistiť predsa, akú má tú pôdu, resp. akú pôdu chce kupovať alebo si prenajímať. Pán poslanec Takáč, no, ten váš ekonomický nacionalizmus, že cudzie nechceme, svoje si nedáme, tak ten ma vôbec neprekvapuje. Ste socialistická strana a ekonomicky nacionalistická, ja naozaj nevidím problém v tom, aby sa časť štátnej pôdy sprivatizovala. Pre vás je súkromné vlastníctvo asi prejav nejakého zločineckého správania, ja si to vôbec nemyslím. A ešte by som vás rád opravil, ja som veľmi zdôraznil, že nie všetku štátnu pôdu, takže to, čo ste mi vložili do úst, že chcem predať, že celú štátnu pôdu, tak to nie je pravda. Takisto ako som povedal, že prezentujem teraz svoj názor, že ja by som ešte v tej problematike išiel ďalej a otvoril tú tému možnej... (Prerušenie vystúpenia časomerom.)
Kazda, Radovan, poslanec NR SR (2021-06-22):
Pán Blaha, ani neviem, v tom návale demagógie, ktorý, ktorú tradične používate, že na čo skôr zareagovať, ale tak vypichol som si tu nejaké štyri body. „Ideme krágľovať ľudí.“ No tak chcel by som naozaj vidieť, že kde tu vidíte o krágľovaní niečo, tu to naozaj nie je, to je o odobratí benefitov ľuďom, ktorí rozhodovali o niektorých, o niektorých zločinoch. A potom prišiel argument – a čo nacisti. Pán Šefčík to už veľmi dobre povedal, to je ako klasický ačohentizmus, ktorý, proste odkloníme pozornosť na niečo iné, to je jedna vec. Druhá vec je, no nacistov, nacisti, kolaboranti s nacistickým režimom za Slovenského štátu boli trestaní, to je jedna vec. Bol by som veľmi rád, keby podobný zákon vznikol aj v 40., resp. 50., 60. rokoch, aby boli následne postihovaní, ale, bohužiaľ, tí ľudia dneska sú už mŕtvi. V ’45. ak mali 20 rokov, tak dnes by, dnes majú 100 rokov, no ťažko sa dnes už niečo dá robiť s kolaborantmi spätne, z tých rokov. Zaujalo ma, že, že navrhujete, že aby sme sa vyvršovali na ľuďoch, ktorí niečo reálne robili. No na druhej strane hovoríte, že ale to len tí odsúdení, že len tí robili. No, tak je to taký protiklad opäť vašej argumentácie. A potom ma zaujala ešte jedna vec, že, že však aj SIS-kári si dnes robia svoju robotu. Robia si svoju robotu, ale pokiaľ porušujú zákony, tak by mali byť trestaní, mali by byť postihovaní. Iste viete, že existujú dôvodné podozrenia, že na únose Michala Kováča ml. sa priamo podieľala SIS, a snažíme sa celé roky dosiahnuť spravodlivosť v tom, aby boli postihnutí tí, ktorí rozhodovali o tomto zločine a následných zločinoch typu vraždy pána Remiáša.
Hrnčiar, Andrej, podpredseda NR SR (2016-11-28):
Končím možnosť nahlásiť sa s faktickými poznámkami. Na vystúpenie pani poslankyne jedna faktická poznámka. Nech sa páči, pani poslankyňa Shahzad.
Laššáková, Jana, podpredsedníčka NR SR (2012-09-21):
Pán poslanec Fecko, nech sa páči.
Jurčík, Ľudovít, poslanec NR SR (2011-05-18):
Ďakujem. To bol čistý socializmus, druhá kapitola. Ja len toľko k tomu chcem povedať, že Zákonník práce nemá slúžiť na riešenie nezamestnanosti. Túto treba príčinu s následkami si prehodiť. A samozrejme, že má výrazným spôsobom pomôcť tomu, aby sa tá rámcová, tie rámcové podmienky nastavili tak, aby bol záujem na jednej a druhej strane. Práve akékoľvek umelé úpravy a úpravy, ktoré majú nejakým spôsobom zamestnávateľovi niečo nakazovať, čo mu má prinášať bez ohľadu na jeho hospodársky výsledok náklady, sú prirodzene v rozpore nie že s princípom podnikania, ale takmer so základnou logikou. Bolo tam v tom vašom príspevku, pán kolega, zopár nepresností a poviem len jeden, že Zákonník práce nepozná vernostné príplatky. V duchu toho by som mohol povedať, že tých vecí bolo, samozrejme, viac, ale bola to taká trošku miernejšia exkurzia do minulosti, alebo respektíve do toho sociálna, ktoré je celkom pochopiteľne považované u vás za takú akúsi mantru, pri každej príležitosti vyhodíte nám na oči, že čo sme, aká sme strana a tak ďalej. Ja znovu poviem to, čo som povedal predtým, neviete, čo je to zarábať peniaze, nepoznáte zodpovednosť za pracujúcich, nepoznáte hodnotu zarobených peňazí. A inými slovami povedané, môžte tým pádom rozprávať to, čo vás napadne a ohlupovať tým ľudí. Ďakujem.
P. Paška, predseda NR SR: (2008-05-21):
(Hlasovanie.) 143 prítomných, 136 za, 2 proti, 3 sa zdržali, 2 nehlasovali. Tento návrh sme schválili.
Hrnčiar, Andrej, podpredseda NR SR (2017-11-30):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Marosz.
Podmanický, Ján, poslanec NR SR (2013-05-28):
Teraz, pán predseda, dajte hlasovať o návrhu uznesenia, ktorý predniesla pani podpredsedníčka Jurinová. (Reakcia z pléna.) Je zlé to uznesenie, pán poslanec, zlé je. Nedá sa zaň hlasovať.
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Cieľom navrhovaného zákona je implementovať smernicu Európskeho parlamentu a Rady o zmluvách o úvere pre spotrebiteľov týkajúcich sa nehnuteľností určených na bývanie. Smernica o úveroch na bývanie obsahuje napríklad stanovenie podmienok pri poskytovaní úverov na bývanie, postupy a informácie pred uzatvorením zmluvy o úvere na bývanie, náležitosti zmluvy o úvere na bývanie, spôsob výpočtu celkových nákladov spotrebiteľa, stanovenie podmienok, posúdenia úverovej bonity spotrebiteľa či predčasné splatenie úveru na bývanie. To sú všetko agendy, s ktorými sme sa často pri iných typoch úverov stretávali aj v tejto, aj v našom parlamente v minulých mesiacoch a rokoch. V súvislosti s transpozíciou smernice o úveroch na bývanie sa novelizujú aj ďalšie súvisiace zákony z oblasti finančného trhu, a to zákon o stavebnom sporení, zákon o bankách a zákon o spotrebiteľských úveroch. Súčasne sa navrhuje novelizovať aj zákon o dohľade nad finančným trhom z dôvodu efektívnejšieho výkonu tzv. Mystery shoppingu a súčasťou návrhu je aj splnomocňovacie ustanovenie pre predsedu Národnej rady Slovenskej republiky o vyhlásení úplného znenia zákona o dohľade v Zbierke zákonov Slovenskej republiky. Ďakujem veľmi pekne.
Hlina, Alojz, poslanec NR SR (2014-06-06):
Áno, treba ľuďom povedať a treba, aby si vizualizovali, vizualizovali tie skutočnosti, že tá spoluúčasť keď je, no nech je 10 %, pri projekte za 140 miliónov je to 14 miliónov. To je, koľko to je? To je 420 miliónov za nič, za cédečko. Keby pri tomto projekte 30 miliónov bola spoluúčasť 10 %, to je 90 miliónov za nič, za cédečko. Tak už keď, ale to je to, že ľudia, presne, dobre ste, pán kolega, povedali, že my prispievame a potom sa to reverzne vracia do týchto foriem projektov. Pravdou je, že čerpáme o niečo viac, ako sme dali, hej? Čiže keby sme nečerpali viac, ako sme dali, tak to platí vlastne absolútne, to znamená, že to sú všetko naše peniaze, len prichádzajú cez Brusel, hej? Čiže takto ich môžeme nejakým parametrom, nejakou konštantou pretočiť, čiže nie všetky sú naše. Ale, ale veľa z nich je našich. To sú naše peniaze na hlúposti, na totálne, absolútne, brutálne hlúposti, na ktorých sa len niekto nabalí, lebo to nikto nikdy neskontroluje, ktorý sa len niekto na nich nabalí. A my za to platíme, ľudí tuná šalia, že neviem čo, ale hovorím, že spôsobuje to aj tie sociologické škody na vedomí spoločnosti, že na čo všetko sa dajú minúť peniaze, hej? A to je podľa mňa ešte jedna z tých národohospodárskych škôd, ktoré spôsobuje tento stupídny spôsob míňania peňazí, ako je v prípade toho, že za miliardu vám niečo pošle esemesku. To niečo študent urobí za sud piva.
P. Hrušovský, podpredseda NR SR: (2001-09-06):
S. Kozlík, poslanec: Áno, ďakujem pekne. Pani Schmögnerová, ryba smrdí od hlavy, vláda od jej premiéra a financie tohto štátu od vedúceho rezortu financií. Vy máte osobnú zodpovednosť za rozhádzanie finančného systému tohto štátu. Bol rozhádzaný tak, ako rozhoduje sedliak hnoj. Vy ste preťažili finančný systém tohto štátu v roku 1999 zaťažením v oblasti nepriamych daní. A, samozrejme, prišiel protitlak v tom, že je tu snaha znížiť, potom vyvážiť to zaťaženie v oblasti priamych daní. Treba povedať, že my nežijeme v krajine zázrakov, ako ste tu spomínali, ale v krajine prízrakov. Budeme svedkami toho, že zanecháte deficit obchodnej bilancie na vyššej úrovni než v roku 1998, ale vtedy miera investícií bola o 20 % vyššia, alebo objem investícii, ako v tomto roku. Zanecháte 20-percentnú nezamestnanosť a zanecháte zadlženie štátu len do konca tohto roku 2,5 krát vyššie ako v roku 1998 a vy sa nehanbíte zobrať vládu Vladimíra Mečiara do svojich úst. Pokiaľ sa týka reformy odvodov daní verejnej správy, to je z každého dvora jeden pes, vážení predstavitelia vládnej koalície. Vy v poslednom roku svojej vlády idete robiť zásadné reformy, ktoré padnú do obdobia druhej vlády. Takže to je absolútna nezodpovednosť a čakáte, či podporíme jedného alebo druhého. By ste si zaslúžili vyhnať z tohto parlamentu pri tak závažných návrhoch a čím menšia strana, tým s väčším znížením v oblasti odvodov daní prichádza. Je to obyčajná predvolebná kampaň, ale vôbec nemeriate dôsledky, ktoré môžete vyvolať v nasledujúcich rokoch, keď nastúpi nová vláda. O to vám možno aj ide.
Paška, Pavol, predseda NR SR (2012-04-04):
Pán predseda Beblavý.
Kollár, Boris, predseda NR SR (2022-10-20):
Pán poslanec Borguľa, vy máte procedurálny návrh? Lebo ho tam nevidím. Prosím vás pekne, vyberte ho spod tej lavice, neschovávajte sa tam, ďakujem pekne. Aj Borguľu vytiahnite. Má tuná procedurálny, tak buď ho odtiaľ vytiahnite alebo ja neviem, čo s tým robí. Vypnite ho. Ďakujem pekne. Vážené pani poslankyne a páni poslanci, podľa § 23 ods. 6 budeme zisťovať uznášaniaschopnosť Národnej rady. Poprosím, prezentujme sa. (Hlasy v sále.) (Prezentácia.) Konštatujem, že je prítomných 106 poslancov, a teda sme uznášaniaschopní. S procedurálnym návrhom vystúpi teraz pán poslanec Sulík.
Žiga, Peter, podpredseda NR SR (2024-09-17):
Pani poslankyňa z nového miesta, pani poslankyňa Holečková.
B. Bugár, podpredseda NR SR: (2001-09-13):
Otváram všeobecnú rozpravu k tomuto bodu programu. Konštatujem, že som nedostal žiadnu písomnú prihlášku pánov poslancov, takže sa pýtam, kto sa hlási ústne do rozpravy. Pán poslanec Bajan ako jediný. Končím možnosť ústne sa prihlásiť do rozpravy. Pán poslanec, máte slovo. V. Bajan, poslanec: Ďakujem pekne, pán podpredseda. Samozrejme, využívam túto možnosť, pretože ako už pani kolegyňa Keltošová hovorila, výbor už o tom rokoval, takže ja sa chcem dostať len k filozofii. Pochopil som, prečo pán minister povedal, že jednoducho 253, teda spôsob vykreovania platu predsedu ľudsky nie je možné urobiť. Starostovia a primátori majú tam určený minimálny plat plus koeficient podľa počtu obyvateľov. Veľmi som to zjednodušil, samozrejme. Tu tento postup nie je. Ale ak sme vo výbore – aspoň u nás – vždy schvaľovali platy verejných funkcionárov vo všeobecnosti, vždy sme išli od filozofie určitej priemerky alebo násobku nejakej priemerky, väčšinou to bolo z priemerného platu v národnom hospodárstve. Myslím si, že systémovo by sa mohlo takto postupovať, lebo tu človek príde k nejakému číslu v poslednom paragrafe, nikto nevie, prečo práve toľko, prečo nie menej, prečo nie viac, jednoducho ten systém v § 9, mám pocit, je povedané, že 40 tisíc plus nejaký násobok. Preto som chcel vedieť, ako sa vygenerovalo toto číslo. Myslím si, že oveľa logickejšie by bolo – nejaký násobok – podobne postupovať ako pri iných platoch, či už sme schvaľovali predsedu NKÚ, alebo budeme o ňom hovoriť teraz a podobne. Druhá poznámka len na okraj, je povedané, že sa stupňuje jeho príjem s pribúdajúcimi rokmi – teraz to zjednoduším – a v roku 2005 by mal dostať možno, myslím, ďalšie dva platy. Podotýkam, že z môjho pohľadu tá filozofia je trošku zvláštna, lebo si myslím, že predovšetkým v prvom a druhom roku bude mať najviac čo robiť so zapísaním, prevedením majetku. A vlastne ten inštitút predsedu dostane zabrať naozaj v prvom, druhom roku a v treťom naozaj už by malo to fungovať. Takže skôr by som potreboval ozrejmiť filozofiu, prečo práve takto.
Klus, Martin, poslanec NR SR (2019-06-26):
Ďakujem pekne za slovo. Ja by som len rád reagoval, Ondrej, na tie slová, ktoré si hovoril v súvislosti s tým, že nám prišla pani podpredsedníčka vlády a ministerka pôdohospodárstva predložiť tento návrh zákona. A ja verím, že sa dočkáme aj odpovede, že kde je konkrétne minister spravodlivosti a pani ministerka vnútra, ktorí toto majú v gescii. Pretože aj toto svedčí o úcte, akú prejavuje vláda Slovenskej republiky voči Národnej rady Slovenskej republiky. A pripomínam, že stále ešte, pokiaľ viem, podľa Ústavy Slovenskej republiky fungujeme v systéme parlamentnej demokracie. Takže prosím zástupkyňu vlády Slovenskej republiky pani podpredsedníčku, aby na tvoju otázku podľa možnosti reagovala.
Zmajkovičová, Renáta, podpredsedníčka NR SR (2012-09-20):
S faktickými poznámkami päť poslancov. Uzatváram možnosť prihlásiť sa s faktickou poznámkou. Pán poslanec, pani poslankyňa Rošková, pán poslanec Fitz. (Ruch v sále. Krátka pauza.) Procedurálny? Prihlásiť faktickú? Takže poprosím, pani poslankyňa Rošková.
Šefčík, Marek, poslanec NR SR (2022-09-30):
Ďakujem pekne za slovo. Juraj, ďakujem za tvoj vstup, za tvoju... za tvoje poznámky. A ja chcem povedať, že ja som konzervatívny politik alebo konzervatívny človek, som kresťan a, a vážim si a ctím tradičnú rodinu. Ale medzi nami sú, poviem, všelijakí ľudia, sme všelijakí a ja som za, aby sme otvárali diskusie o tom, ako pomôcť riešiť mnohé veci a mnohé situácie, do ktorých sa mnohí tí ľudia dostávajú. Životné situácie, ktoré treba riešiť právne, ktoré boli aj v predchádzajúcej faktickej poznámke spomenuté. Ešte jedna vec, že ty si vyslovil svoje názory v tej rozprave. A nepovedz hneď... alebo ja, ako mňa to vyrušilo, že si hneď povedal, že budem označený za toho, toho, toho, toho. Nie, proste komunikujme, diskutujme, ale nenavodzujme hneď tú situáciu, že takto a takto by ste mali... by ste ma mali za to označiť. Proste, ty sám seba nálepkuješ za to. Ďakujem.